CELEX: 62008FO0052
Language: lv
Date: 2008-07-03 00:00:00
Title: Civildienesta tiesas priekšsēdētāja rīkojums 2008. gada 3.jūlijā.#Wolfgang Plasa pret Eiropas Kopienu Komisiju.#Civildienesta lietas - Pagaidu noregulējuma tiesvedība.#Lieta F-52/08 R.

CIVILDIENESTA TIESAS
      PRIEKŠSĒDĒTĀJA RĪKOJUMS
      2008. gada 3. jūlijā
      Lieta F‑52/08 R
      Wolfgang Plasa
      pret
      Eiropas Kopienu Komisiju
      Civildienests – Pagaidu noregulējuma tiesvedība – Pieteikums apturēt lēmuma par iecelšanu no jauna amatā piemērošanu – Steidzamība – Neesamība
      Priekšmets: Prasība, kas celta saskaņā ar EKL 242. un 243. pantu un EAEKL 157. un 158. pantu un ar kuru V. Plaza [W. Plasa] lūdz apturēt Komisijas 2008. gada 8. maija lēmuma, ar kuru dienesta interesēs viņš no jauna tiek iecelts amatā Briselē (Beļģija),
         sākot no 2008. gada 1. augusta, piemērošanu.
      
      Nolēmums: Lūgumu par pagaidu noregulējumu noraidīt. Lēmuma par tiesāšanās izdevumiem pieņemšanu atlikt.
      
      Kopsavilkums
      Pagaidu noregulējums – Piemērošanas apturēšana – Noteikšanas nosacījumi – Būtisks un neatgriezenisks kaitējums
      (EKL 242. pants; Civildienesta tiesas Reglamenta 102. panta 2. punkts)
      Pagaidu noregulējuma tiesvedības mērķis ir nevis nodrošināt kaitējuma atlīdzināšanu, bet gan nodrošināt pilnīgu sprieduma
         pēc būtības efektivitāti. Lai sasniegtu šo pēdējo mērķi, prasītajiem pasākumiem ir jābūt steidzamiem tādā nozīmē, ka, lai
         novērstu būtisku un neatgriezenisku kaitējumu prasītāja interesēm, tie ir jānosaka un to iedarbībai jāizpaužas pirms nolēmuma
         pieņemšanas pamata tiesvedībā. Lietas dalībniekam, kas iesniedz pieteikumu par pagaidu pasākumu noteikšanu, ir jāiesniedz
         pierādījumi, ka tas nevar gaidīt pamata tiesvedības iznākumu, neciešot šāda veida kaitējumu.
      
      Šajā ziņā ierēdnim, neiegūstot tā profesionālajām vēlmēm atbilstošu amatu, netiek nodarīts kaitējums. Par iecelšanu amatā
         iecēlējinstitūcija lemj dienesta interesēs, un ierēdnim nav subjektīvu tiesību uz iecelšanu noteiktā amatā. Ierēdnim ir tikai
         tiesības uz amatu, kas atbilst viņa pakāpei.
      
      (skat. 34. un 35. punktu)
      Atsauces:
      Tiesa: 1999. gada 25. marts, C‑65/99 P(R) Willeme/Komisija, Recueil, I‑1857. lpp., 62. punkts.
      
      Pirmās instances tiesa: 1999. gada 10. septembris, T‑173/99 R Elkaïm un Mazuel/Komisija, Recueil FP, I‑A‑155. un II‑811. lpp., 25. punkts; 2002. gada 19. decembris, T‑320/02 R Esch‑Leonhardt u.c./ECB, Recueil FP, I‑A‑325. un II‑1555. lpp., 27. punkts.